เปิดหุ้นไทย13มิ.ย.ลบ9.73จุด
หุ้นไทยเปิด1,010.64ลบ9.73จุดทองคงที่รูปพรรณรับซื้อ22,000รูปพรรณขาย22,500
13 มิ.ย. 2554

หุ้นไทยเปิด1,010.64ลบ9.73จุดทองคงที่รูปพรรณรับซื้อ22,000รูปพรรณขาย22,500
เปิดการซื้อขายตลาดหุ้นไทยเช้าวันนี้(13มิ.ย.54) ดัชนีเคลื่อนไหวที่ระดับ  1,010.88 ติดลบ9.49 จุด มูลค่าการซื้อขาย 1,625.70  ล้านบาท 



ภาพประกอบข่าว
ส่วนราคาทองยังคงที่ ตามประกาศของสมาคมค้าทองคำวันนี้ (13มิ.ย.54) ทองคำแท่ง รับซื้อบาทละ 22,000.00 ขายบาทละ 22,100.00 ราคาทองรูปพรรณ รับซื้อบาทละ 21,678.80 บาท ขายบาทละ 22,500.00 บาท
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นไทยเช้านี้ลดลงกว่า 10 จุด เนื่องจากปัจจับลบทั้งในและต่างประเทศ เพราะประเมินว่าเศรษฐกิจโลกจะชะลอตัว รวมทั้งผลประกอบการของบริษัทจดทะเบียนไทยที่คาดว่าจะอ่อนตัวจากไตรมาส 1/54 ที่ส่วนใหญ่ความสามารถในการทำกำไรสูงมาก ทั้ง กลุ่มโรงกลั่น อิเล็คทรอนิกส์ ยานยนต์ นอกจากนี้ การที่ซาอุดิอาระเบียยืนกรานว่าจะเพิ่มกำลังการผลิตน้ำมันอีก 13% กดดันให้ราคาน้ำมันในตลาดโลกร่วงลงแรง          นอกจากนี้ การเมืองในประเทศยังกดดันเพราะความกังวลหลังโพลล์ล่าสุดของมหาวิทยาลัยกรุงเทพ พรรคเพื่อไทยยังคงมีคะแนนนำ จึงสร้างความกังวลโดยเฉพาะต่างชาติที่ลดน้ำหนักการลงทุน หลังจากคาดว่าการเลือกตั้งสถานการณ์การเมืองอาจไม่นิ่ง           สำหรับการซื้อขายเป็นแบบ Sideway down แม้ว่าจะรีบาวด์มาเมื่อวันศุกร์ แต่มีแรงขายสวนออกมาสะท้อนถึงความไม่เชื่อมั่นในตลาดหุ้นไทย กรอบการลงทุนสัปดาห์นี้ อาจหลุด 1000 และหลุดไปที่ 980 จุดได้